Medzi riadkami a kódmi - AI v službách učiteľa
Praktický workshop - čítanie s porozumením v 1. – 3. ročníku ZŠ: keď sa pedagogika stretáva s umelou inteligenciou. 

Hlavná myšlienka
Ako podporovať čítanie s porozumením u mladších žiakov tak, aby sa z mechanického čítania stalo skutočné porozumenie textu. Workshop ukáže, ako možno prepájať osvedčené pedagogické postupy s modernými nástrojmi umelej inteligencie, ktoré učiteľom pomáhajú rýchlo vytvárať texty, úlohy, obrázky či hudobné spracovanie príbehov.
Abstrakt
Workshop predstaví praktické možnosti, ako rozvíjať čítanie s porozumením u žiakov v 1.–3. ročníku základnej školy prostredníctvom kombinácie metodických prístupov a digitálnych nástrojov umelej inteligencie.
V prvej časti sa zameriame na pedagogické aspekty práce s textom. Ukážeme si, aké sú najčastejšie prekážky pri čítaní u mladších žiakov – napríklad mechanické čítanie bez porozumenia, slabšia slovná zásoba či ťažkosti pri vyhľadávaní informácií v texte. Predstavíme praktické metodické stratégie, ako podporiť porozumenie textu prostredníctvom práce s obrázkami, prediktívneho čítania, dramatizácie alebo práce v skupinách. Zároveň si ukážeme, ako možno pracovať s rôznymi úrovňami porozumenia textu – od zapamätania až po tvorivé spracovanie.
Druhá časť workshopu predstaví konkrétne možnosti využitia umelej inteligencie vo vyučovaní. Účastníci sa zoznámia napríklad s nástrojom Microsoft 365 Copilot, ktorý umožňuje rýchlo generovať krátke texty pre rôzne vekové skupiny, pripravovať otázky na porozumenie či diferencovať texty podľa čitateľských schopností žiakov.
Ukážeme si tiež, ako možno pomocou AI vytvárať ilustrácie k príbehom, obrázkové slovníčky alebo vizuálne podklady, ktoré podporujú porozumenie textu a motiváciu žiakov. Predstavíme aj možnosť hudobného spracovania príbehov pomocou nástroja Suno.ai, ktoré môže pomôcť slabším čitateľom pri práci s textom a podporiť rytmus, pamäť a jazykové vnímanie.
V závere workshopu si účastníci vyskúšajú vytvoriť vlastnú krátku minilekciu čítania s porozumením – od textu cez otázky až po vizuálne a hudobné spracovanie príbehu. Workshop tak ponúkne konkrétne nástroje, ako uľahčiť prípravu vyučovania a zároveň podporiť aktívne a zmysluplné čítanie detí.

Workshop sa zameria na
• rozvoj čítania s porozumením u žiakov mladšieho školského veku
• praktické metodické stratégie práce s textom v 1.–3. ročníku
• využitie umelej inteligencie pri tvorbe učebných materiálov
• diferenciáciu textov podľa čitateľských schopností žiakov
• využitie obrázkov a hudby na podporu porozumenia textu
• tvorbu jednoduchých čitateľských aktivít pomocou AI nástrojov

Účastníci získajú
• konkrétne metodické tipy pre prácu s textom
• ukážky praktického využitia AI nástrojov                                                                                  • inšpirácie na tvorbu obrázkových a multimediálnych materiálov
• jednoduché prompty pre generovanie textov a úloh
• model krátkej lekcie čítania s porozumením využiteľnej v praxi

Lektori:
Mgr.art. Lukáš, ArtD. – učiteľ informatiky (AI nástroje, Copilot, tvorba obrázkov)
Mgr. Jozefína Dušičková – učiteľka slovenského jazyka a literatúry (metodika čítania, práca s textom)
Kapacita
10 – 20 účastníkov
Trvanie
90 – 120 minút
Miestnosť:
učebňa informatiky

